Black Lives Matter Plaza

Black Lives Matter Plaza var en plass i Washington D.C. navngitt etter bevegelsen Black Lives Matter i 2020. Plassen utgjorde en to kvartaler lang bilfri seksjon av gaten 16th Street NW. Borgermesteren i District of Columbia navnga plassen 5. juni 2020 etter at distriktets tekniske etat hadde malt «Black Lives Matter» i elleve meter høye gule bokstaver, sammen med distriktets flagg, på asfaltdekket. Dette fant sted under demonstrasjonene etter George Floyds død. I oktober 2020 vedtok Council of the District of Columbia å beholde det nye navnet permanent. I 2025 ble asfaltdekket revet opp og plassen omdøpt til Freedom Plaza, etter at president Donald Trump truet de lokale myndighetene med å holde tilbake føderale overføringer. Bilder Referanser Eksterne lenker (en) Black Lives Matter Plaza – kategori av bilder, video eller lyd på Commons